
Compartiment de mediu 
Nr. 4274 din 20.04.2023


Raport de specialitate
Privind aprobarea participării Municipiului Marghita la Programul privind casarea autovehiculelor uzate, derulat în cofinanțare cu Administrația Fondului pentru Mediu

	Prin Ordinul Ministerului Mediului, Apelor şi Pădurilor nr. 2.261/2022 a fost aprobat Ghidul de finanţare a Programului privind casarea autovehiculelor uzate, ghid modificat prin Ordinul nr.864/2023, pentru modificarea anexei la Ordinul ministrului Mediului, Apelor şi Pădurilor nr. 2.261/2022 pentru aprobarea Ghidului de finanţare a Programului privind casarea autovehiculelor uzate.
	Conform Ghidului, scopul Programului îl constituie îmbunătăţirea mediului prin casarea autovehiculelor uzate, obiectul acestuia constând în finanţarea nerambursabilă din Fondul pentru mediu, finanţarea cordată pentru fiecare autovehicul uzat cu o vechime egală sau mai mare de 15 ani de la anul fabricaţiei, în schimbul predării spre casarea acestuia. Indicatorul de performanţă şi eficienţă a programului îl reprezintă numărul de autovehicule uzate casate.
	Programul are caracter multianual şi se aplică la nivel naţional.
Etapele Programului sunt următoarele:
a)	publicarea pe pagina de internet a AFM a ghidului de finanţare, a anunţului de deschidere a sesiunii de înscriere pentru solicitanţi şi a sumelor alocate;
b)	depunerea cererilor de înscriere şi a documentelor prevăzute de ghid de către UAT în aplicaţia dedicată, respectiv
- cererea de înscriere, semnată de reprezentantul legal al solicitantului sau de împuternicitul acestuia, cu semnătură electronică calificată bazată pe un certificat calificat emis de un prestator de servicii de încredere conform Regulamentului (UE) 910/2014 al Parlamentului European şi al Consiliului din 23 iulie 2014 privind identificarea electronică şi serviciile de încredere pentru tranzacţiile electronice pe piaţa internă şi de abrogare a Directivei 1999/93/CE;
 - actul administrativ prin care persoana împuternicită să semneze cererea de înscriere este mandatată de către reprezentantul legal în acest sens, după caz;
- actul de identitate al reprezentantului legal sau, după caz, al împuternicitului solicitantului, în termen de valabilitate la data depunerii cererii de înscriere;
- documentul doveditor al deschiderii de către solicitant la Trezoreria Statului a contului de venituri încasate de la Fondul pentru mediu. Contul va avea cod/indicator bugetar "21.43.02.20 - alte subvenţii primite de la administraţia centrală pentru finanţarea unor activităţi";
- hotărârea autorităţii deliberative a solicitantului, din care rezultă:
· acordul cu privire la participarea în cadrul Programului;
· cuantumul contribuţiei proprii;
· numărul de autovehicule uzate estimat a face obiectul acordării stimulentului pentru casare.
c)	publicarea rezultatelor analizei şi încheierea contractelor de delegare;
d)	publicarea listei UAT care au încheiat contracte de delegare;
e)	publicarea pe pagina de internet a AFM a anunţului de deschidere a sesiunii de înscriere pentru solicitanţii de finanţare şi a sumelor alocate;
f)	înscrierea în aplicaţie a solicitanţilor de finanţare care au domiciliul în raza UAT din lista menţionată la lit. d), în limita bugetului prevăzut în contractul de delegare;
g)	transmiterea de către AFM a solicitărilor de finanţare către UAT, pe baza înscrierilor efectuate potrivit lit. f);
h)	derularea Programului conform procedurilor interne adoptate de UAT;
i)	monitorizarea proiectelor.
	Solicitantul este unitatea administrativ-teritorială organizată la nivel de comună, oraş, municipiu, astfel cum sunt definite în Ordonanţa de urgenţă a Guvernului nr. 57/2019 privind Codul Administrativ, cu modificările şi completările ulterioare, care depune cererea de înscriere în program, pentru obţinerea sumei de 2.400 lei pentru fiecare autovehicul estimat a face obiectul acordării stimulentului pentru casare.
	Beneficiarul finanţării este unitatea administrativ-teritorială solicitantă căreia i¬a fost aprobată cererea de finanţare depusă în cadrul Programului şi care a încheiat contract de delegare cu Administraţia Fondului pentru Mediu
	Beneficiarul stimulentului pentru casare în cuantum de 3.000 lei (stimulentul pentru casare este constituit din suma de 2.400 lei alocată din Fondul pentru Mediu şi suma de 600 lei susţinută din surse proprii de către solicitant, Municipiul Marghita) este proprietarul, persoană fizică a autovehiculului uzat cu o vechime egală sau mai mare de 15 ani, şi care a încheiat contract de finanţare cu beneficiarul finanţării.
	- Prin autovehicul uzat se înţelege orice autoturism, microbuz, autoutilitară uşoară sau autospecială/autospecializată uşoară.
	- Autovehiculul uzat trebuie să îndeplinească cumulativ următoarele condiţii de eligibilitate prevăzute în Ghid:
a)	este înregistrat în evidenţele fiscale ale beneficiarului de finanţare;
b)	la data solicitării acordării stimulentului pentru casare are o vechime mai mare sau egală cu 15 ani, calculată de la anul fabricaţiei;
c)	are norma de poluare Euro 3 şi/sau inferioară;
d)	conţine componentele esenţiale: motor, transmisie, tren de rulare, caroserie, şasiu, precum şi echipamente electronice de gestionare a funcţiilor
autovehiculului şi dispozitive catalizator, dacă acestea au fost prevăzute din fabricaţie.
	Conform ghidului, este considerat eligibil proprietarul de autovehicul uzat
care îndeplineşte următoarele condiţii la data solicitării stimulentului pentru casare:
a)	este persoană fizică cu domiciliul sau reşedinţa pe raza teritorială a beneficiarului de finanţare;
b)	deţine în proprietate un autovehicul uzat înmatriculat pe numele său de cel puţin 5 ani şi se află în evidenţele fiscale ale UAT solicitant de finanţare; excepţie o face persoana fizică care a devenit proprietar ca urmare a partajului judiciar sau a dezbaterii procedurii succesorale;
c)	nu este înregistrat cu obligaţii restante de plată a taxelor, impozitelor, amenzilor şi contribuţiilor către bugetul de stat şi bugetul local, conform prevederilor legale în vigoare;
d)	nu a obţinut şi nu este pe cale să obţină finanţare prin proiecte ori programe finanţate din alte fonduri publice, fonduri comunitare, inclusiv prin Programul de stimulare a înnoirii Parcului auto naţional 2020-2024 sau prin Programul privind reducerea emisiilor de gaze cu efect de seră în transporturi, prin promovarea vehiculelor de transport rutier nepoluante şi eficiente din punct de vedere energetic, 2020-2024, pentru acelaşi autovehicul uzat cu care participă în Program;
e)	nu este condamnat pentru infracţiuni împotriva mediului, prin hotărâre judecătorească definitivă;
f) se angajează să predea spre casare şi să radieze din circulaţie şi din evidenţele fiscale autovehiculul uzat pentru care solicită stimulentul pentru casare;
g) se angajează că nu va achiziţiona un autoturism cu norma de poluare Euro 5 şi/sau inferioară în termen de 3 ani de la primirea stimulentului pentru casare.
	Derularea Programului mai sus-menţionat va fi realizat conform Ghidului de finanţare aprobat prin anexa la Ordinul nr. 2.261/2022 cu modificările aduse prin Ordinul nr.864/2023 al Ministrului Mediului, Apelor şi Pădurilor.
	Totodată conform cerinţelor ghidului, Primăria Municipiului Marghita va publica pe pagina proprie de internet anunţul şi procedura internă/regulamentul privind participarea persoanelor fizice în cadrul Programului; procedura internă/regulamentul va cuprinde şi prevederile art. 9 şi art. 10 din ghid.
	Conform prevederilor art. 8 alin. 3, lit. c şi alin. 4 din Ghidul de finanţare a programului privind casarea autovehiculelor uzate, aprobat prin Ordinul nr. 2.261/2022 cu modificările aduse prin Ordinul nr.864/2023 se precizează:
	(3) În cadrul unei sesiuni de înscriere, unui solicitant i se pot vira sume reprezentând stimulent pentru casare pentru cel mult:
	c) 500 de autovehicule uzate, pentru UAT cu o populație cuprinsă între 10.001 și 50.000 de locuitori.
	(4) În cadrul unei sesiuni de înscriere, un solicitant poate transmite o singură cerere de înscriere, prin intermediul aplicației informatice dedicate Programului, pusă la dispoziția UAT pe pagina de internet a AFM.
	Având în vedere propunerea domnului primar, respective că finanţarea să fie solicitată pentru un număr de 500 de autovehicule este necesar ca în Bugetul de Venituri şi Cheltuieli al Municipiului Marghita să fie alocată suma de 300.000 lei pentru participarea la cofinanţare în cadrul proiectului privind casarea autovehiculelor uzate.
	Conform comunicatului Administraţiei Fondului pentru Mediu nr.60/BC/06.04.2023, prin care se aduce la cunoştinţă faptul că cererile de finanţare şi documentaţia aferentă pot fi depuse de către unităţile administrativ teritoriale începând cu data de 21 aprilie 2023, ora 10, suma alocată sesiunii de finanţare fiind de 240.000.000 lei, iar pentru a depune cererea de înscriere este necesar ca aceasta să fie însoţită de hotărârea autorităţii deliberative a solicitantului, din care rezultă:
-	acordul cu privire la participarea în cadrul Programului;
-	cuantumul contribuţiei proprii;
-	numărul de autovehicule uzate estimat a face obiectul acordării stimulentului pentru casare;
şi a faptului că se impune adoptarea de soluţii imediate, în vederea evitării unei grave atingeri aduse interesului public, în conformitate cu prevederile art.7 alin.(13) din Legea nr.52/2003 privind transparenţa decizională în administraţia publică, propunem aprobarea Proiectului de Hotărâre privind aprobarea participării Municipiului Marghita la Programul privind casarea autovehiculelor uzate, derulat în cofinanţare cu Administraţia Fondului pentru Mediu, anterior expirării termenului prevăzut la art.7 alin.(2) din Legea nr.52/2003 privind transparenţa decizională în administraţia publică.
	Raportat la următoarele considerente juridice:
Legea nr. 104/2011 privind calitatea aerului înconjurător, cu modificările şi completările ulterioare;
O.U.G. nr. 196/2005 privind fondul pentru mediu, cu modificările şi completările ulterioare:
- art. 13 alin. (1) lit. a) "Fondul pentru mediu se utilizează pentru finanţarea proiectelor şi programelor-pilot şi a următoarelor categorii de proiecte şi programe pentru protecţia mediului: a) reducerea impactului asupra atmosferei, apei şi solului, inclusiv monitorizarea calităţii aerului şi
- art. 13 alin. (4) "Condiţiile de finanţare a proiectelor şi/sau programelor pentru protecţia mediului prevăzute la alin. (1) lit. a)-1), n), q)-s), u), w)-y), cc) şi dd) se stabilesc prin ghidul de finanţare aferent fiecărui program sau proiect, care se elaborează de Administraţia Fondului pentru Mediu şi se aprobă prin ordin al conducătorului autorităţii publice centrale pentru protecţia mediului"
Ordinul nr. 2.261/2022 de aprobare a Ghidului de finanţare a Programului privind casarea autovehiculelor uzate, cu modificările şi completările ulterioare aduse de Ordinul nr.864/2023;
	Legea 273/2006 privind finanţele publice locale, cu modificările şi completările ulterioare:
-	art 5 alin. (3) "Fundamentarea, dimensionarea şi repartizarea cheltuielilor bugetelor locale pe ordonatori de credite, pe destinaţii, respectiv pe acţiuni, activităţi, programe, proiecte, obiective, se efectuează în concordanţă cu atribuţiile ce revin autorităţilor administraţiei publice locale, cu priorităţile stabilite de acestea, în vederea funcţionării lor şi în interesul colectivităţilor locale respective"
-	art. 20 alin. (1) "Autorităţile administraţiei publice locale au următoarele competenţe şi responsabilităţi în ceea ce priveşte finanţele publice locale: lit i) stabilirea opţiunilor şi a priorităţilor în aprobarea şi în efectuarea cheltuielilor publice locale";
- Legea 52/2003 privind transparenţa decizională în administraţia publică, republicată, cu modificările şi completările ulterioare.
	Precum şi a celorlalte aspecte expuse în prezentul raport de specialitate, PROPUNEM, aprobarea
· participării Municipiului Marghita la Programul privind casarea autovehiculelor uzate, derulat în cofinanţare cu Administraţia Fondului pentru Mediu;
· alocarea din bugetul local al Municipiului Marghita a sumei de 300.000 lei, reprezentând contribuţie proprie a Municipiului Marghita, pentru un număr de 500 autovehicule uzate şi casate, ca parte a stimulentului pentru casare
· mandatarea domnului Primar al Municipiului Marghita ca reprezentant legal în relaţia cu Administraţia Fondului pentru Mediu, pentru semnarea cererii de înscriere, a contractului de delegare şi a cererii de virament , precum şi a oricăror documente necesare derulării Programului privind casarea autovehiculelor uzate;
· aprobarea Regulamentului privind participarea persoanelor fizice în cadrul programului privind casarea autovehiculelor uzate, care cuprinde Contractul de finanţare şi Cererea privind înscrierea persoanelor fizice în Program, regulament elaborat de Primăria Municipiului Marghita, conform Anexei nr.1 la prezentul raport de specialitate și care face parte integrantă din prezentul raport.

Întocmit,
Inspector Protecția Mediului
Tamara-Rebeka DUCA

4/5

image3.png




image1.png




image2.jpeg




